Η ΚΑΛΛΙΠΑΤΕΙΡΑ -

 ΤΟ ΟΡΑΜΑ ΤΗΣ ΜΑΝΑΣ

Η Καλλιπάτειρα ήταν κόρη του ξακουστού "περιοδονίκη" Διαγόρα και τα αδέλφια της ήταν Ολυμπιονίκες.

[Η περίοδος στην αρχαία Ελλάδα ήταν το χρονικό διάστημα εντός του οποίου διοργανώνονταν οι μεγαλύτερες αθλητικές διοργανώσεις, αυτές των Ολυμπιακών αγώνων, των Ίσθμιων, των Πύθιων, και των Νέμεων. Οι αθλητές οι οποίοι κατόρθωναν να γίνουν νικητές σε όλες τις διοργανώσεις της περιόδου ονομάζονταν περιοδονίκες.]

Όταν ο γιος της Καλλιπάτειρας συμμετείχε στους Ολυμπιακούς Αγώνες, επιθυμούσε να τον δει να αγωνίζεται.

Αυστηρός Ολυμπιακός νόμος απαγόρευε οι γυναίκες να παρακολουθούν τους αγώνες.

Αν συνέβαινε κάτι τέτοιο, θα έπρεπε να τις γκρεμίσουν από το ψηλό βουνό της Ηλείας, Τυπαίο, για τιμωρία.

Η Καλλιπάτειρα ντύθηκε γυμναστής και μαζί με το πλήθος μπήκε μέσα στο στάδιο απαρατήρητη.

Όταν ο γιος της τελικά κατάφερε να νικήσει, η μητέρα του συγκινήθηκε τόσο πολύ που έτρεξε να τον αγκαλιάσει. Ο μανδύας της έπεσε και αποκαλύφθηκε πως είναι γυναίκα. Αμέσως συνελήφθη. Της έδωσαν χάρη, επειδή προερχόταν από οικογένεια Ολυμπιονικών.